1.8.2022
2.4
FI
Euroopan unionin virallinen lehti
L 201/69
Kuvan laatutestit
Läpivalaisulaitteiden kuvan laatutestit on suoritettava käyttäen seuraavassa kansainvälisessä standardissa kuvattua ihmisen suorittaman havainnoinnin testikappaletta: — ASTM F792-17e1, Standard Practice for Evaluating the Imaging Performance of Security X-Ray Systems (standardoitu käytäntö turvatarkastuksissa käytettävien läpivalaisujärjestelmien kuvantamiskyvyn arvioimiseksi), ASTM International, West Conshocken, PA, 2017, www.astm.org Läpivalaisulaitteiden kuvan laatu on arvioitava seuraavien yhdeksän testin avulla: 2.4.1 Testi 1: langan näyttäminen — läpivalaisulaitteen kyky esittää kuvia, joista käyttäjä voi tunnistaa metallilankoja.
2.4.2 Testi 2: hyödyllinen läpäisy — läpivalaisulaitteen kyky tuottaa kuva, jonka avulla käyttäjä tai algoritmi voi havaita langat, joita peittävät eripaksuiset säteen läpäisemistä vaikeuttavat materiaalit.
2.4.3 Testi 3: tilaresoluutio — läpivalaisulaitteen kyky näyttää tiiviisti toistensa vieressä olevat korkeakontrastiset esineet erillisinä.
2.4.4 Testi 4: yksinkertainen läpäisy — läpivalaisulaitteen kyky esittää kuvia, joista käyttäjä voi tunnistaa lyijynumeroita, joiden havaitsemisen säteen läpäisemistä vaikeuttava teräksinen materiaali muutoin estäisi.
2.4.5 Testi 5: ohuen orgaanisen materiaalin kuvantaminen — läpivalaisulaitteen kyky esittää kuvia, joista käyttäjä voi tunnistaa ohuita orgaanisen materiaalin kappaleita.
2.4.6 Testi 6: terästä koskeva kontrastiherkkyys — läpivalaisulaitteen kyky esittää kuvia, joista käyttäjä voi tunnistaa matalia pyöreitä syvennyksiä teräksessä.
2.4.7 Testi 7: materiaalien erottelu — läpivalaisulaitteen kyky esittää kuvia, joiden avulla käyttäjä voi erotella materiaaleja, joilla on eri efektiivinen atomiluku.
2.4.8 Testi 8: materiaalien luokittelu — läpivalaisulaitteen kyky esittää kuvia, joista käyttäjä voi johdonmukaisesti tunnistaa tietyn materiaalin riippumatta sen paksuudesta.
2.4.9 Testi 9: orgaanisten materiaalien keskinäinen erittely — läpivalaisulaitteen kyky esittää kuvia, joiden avulla käyttäjä voi eritellä toisistaan orgaanisia materiaaleja, joilla on eri efektiivinen atomiluku.
2.5
Kuvanlaatua koskevat vähimmäisvaatimukset
Käytettäessä ASTM F792-17e1-standardissa tarkoitettua ihmisen suorittaman havainnoinnin testikappaletta, kussakin kuvanlaatutestissä sovellettavien laadun vähimmäisvaatimusten on oltava jäljempänä olevassa taulukossa 2.3 esitettyjen mukaiset.
Jotta läpivalaisulaite täyttäisi tietyn standardin vaatimukset, sen on täytettävä asianomaiset vähimmäisvaa­ timukset kaikissa kuvanlaatutesteissä.